pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สสปท. ไม่หวั่นโควิด-19 ลุยอบรมสถานประกอบกิจการผ่านออนไลน์ ฟรี!
วันจันทร์ที่ 18 มกราคม 2564
สสปท. ไม่หวั่นโควิด-19 ลุยอบรมสถานประกอบกิจการผ่านออนไลน์ ฟรี!
รมช.แรงงาน ชวนสถานประกอบกิจการพัฒนาศักยภาพด้านความปลอดภัยในการทํางาน ผ่านระบบออนไลน์ ฟรี รับวิถี New Normal ห่างไกลโควิด-19
วันที่ 18 มกราคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า เนื่องด้วยปัจจุบันสถานการณ์การแพร่ระบาดของโควิด-19 ยังคงทวีความรุนแรง สถาบันส่งเสริมความปลอดภัย และอาชีวอนามัย และสภาพแวดล้อมในการทํางาน (องค์การมหาชน) หรือ สสปท. มีความห่วงใยต่อผู้ที่ต้องการเข้าร่วมสัมมนาวิชาการความปลอดภัยและอาชีวอนามัย จึงได้ร่วมเป็นส่วนหนึ่งในการส่งเสริมให้ประชาชนใช้ชีวิตตามวิถีใหม่ หรือ New normal โดยปรับรูปแบบจัดฝึกอบรมผ่านทาง Facebook Live (Facebook Fanpage: สสปท-TOSH) เพื่อเปิดโอกาสให้สถานประกอบกิจการได้มีโอกาสเข้ารับการอบรม นําไปสู่การพัฒนาศักยภาพขององค์กรอย่างต่อเนื่อง
รมช. แรงงาน กล่าวเพิ่มเติมว่า การจัดอบรมสัมมาดังกล่าว จัดขึ้นภายใต้แนวคิด มุ่งสร้างสรรค์วัฒนธรรมไทยเชิงป้องกัน สู่ความปลอดภัย อาชีวอนามัย และความผาสุกที่ยั่งยืน ปี 2564 (Forward Culture of Prevention for Safety Thailand 2021) ระหว่างวันที่ 21-22 มกราคม 2564 ซึ่งเป็นการอบรมสัมมนาหัวข้อ Safety for Creation ป้องกันโควิด ฟื้นฟูเศรษฐกิจ โดยผู้เข้ารับการอบรมจะได้รับความรู้เกี่ยวกับการวิเคราะห์งานเพื่อความปลอดภัย (JSA) และการจัดทําขั้นตอนปฏิบัติงานที่ปลอดภัยแบบ One Page WI เทคนิคการทํางานในที่อับอากาศอย่างปลอดภัย การจัดเก็บสารเคมีอันตรายอย่างไรให้ปลอดภัย และมาตรฐานการจัดการความปลอดภัยในการทํางานบนที่สูง ซึ่งสามารถเลือกหัวข้ออบรมได้ตามต้องการ โดยผู้เข้าร่วมอบรมจะได้รับความรู้ เพื่อพัฒนาศักยภาพด้านความปลอดภัย อาชีวอนามัย และสภาพแวดล้อมในการทํางาน ปลูกจิตสํานึกเรื่องความปลอดภัยในการทํางาน และนําองค์ความรู้ไปประยุกต์ใช้ในการปฏิบัติงาน รวมถึงขยายผลเนื้อหาที่เข้ารับการฝึกอบรมให้ผู้ปฏิบัติงานรับทราบต่อไป
สําหรับสถานประกอบกิจการ นายจ้าง ลูกจ้าง รวมทั้งบุคคลทั่วไปที่สนใจเพิ่มพูนความรู้ในเรื่องความปลอดภัยฯ และเป็นกิจกรรมหนึ่งที่มุ่งหวังให้ทุกภาคส่วนได้ร่วมกันสร้างสรรค์วัฒนธรรมความปลอดภัยเชิงป้องกันสามารถดูรายละเอียดและหัวข้อการฝึกอบรมได้ที่ www.tosh.or.th หรือสอบถามรายละเอียดเพิ่มเติมที่ 0 2448 9111 ตั้งแต่วันนี้เป็นต้นไป โดยไม่มีค่าใช้จ่าย
รัฐบาลไทย-ข่าวทำเนียบรัฐบาล-“กอช. แจงสมาชิก ส่งเงินออมสะสมอย่างน้อยปีละ 1 ครั้ง เพื่อจะได้รับสิทธิเงินสมทบตามช่วงอายุ”
วันจันทร์ที่ 18 มกราคม 2564
“กอช. แจงสมาชิก ส่งเงินออมสะสมอย่างน้อยปีละ 1 ครั้ง เพื่อจะได้รับสิทธิเงินสมทบตามช่วงอายุ”
กอช. แจงสมาชิกควรส่งเงินออมสะสมอย่างน้อย 1 ครั้ง ต่อปี ตั้งแต่ 50 บาท สูงสุด 13,200 บาทต่อปี ไม่พลาดสิทธิการรับเงินสมทบเพิ่มจากรัฐ ตามช่วงอายุของสมาชิก ทั้งนี้ กอช. มีความยืดหยุ่นสูง สมาชิกไม่ต้องกังวลการส่งเงินออมสะสม สิทธิการเป็นสมาชิกยังคงอยู่
กองทุนการออมแห่งชาติ หรือ กอช. แจงสมาชิกควรส่งเงินออมสะสมอย่างน้อย 1 ครั้ง ต่อปี ตั้งแต่ 50 บาท สูงสุด 13,200 บาทต่อปี ไม่พลาดสิทธิการรับเงินสมทบเพิ่มจากรัฐ ตามช่วงอายุของสมาชิก ทั้งนี้ กอช. มีความยืดหยุ่นสูง สมาชิกไม่ต้องกังวลการส่งเงินออมสะสม สิทธิการเป็นสมาชิกยังคงอยู่ สมาชิกสามารถส่งเงินออมได้เมื่อพร้อม สอบถามข้อมูลเพิ่มเติม สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า สมาชิกที่ได้รับผลกระทบจากสถานการณ์โรคติดเชื้อไวรัสโคโรนา 2019 (โควิด-19) กังวลในการส่งเงินออมสะสมต่อเนื่อง แต่อย่างใดสมาชิกสามารถส่งเงินออมสะสมได้เมื่อพร้อม สิทธิในการเป็นสมาชิกยังคงสภาพเดิม ทั้งนี้ สมาชิกควรส่งเงินออมสะสมอย่างน้อย 1 ครั้งต่อปี ตั้งแต่ 50 บาท สูงสุด 13,200 บาทต่อปี เพื่อรับเงินสมทบเพิ่มจากรัฐ ตามช่วงอายุของสมาชิก
ทั้งนี้ ผู้ที่สนใจสามารถสมัครได้ทุกวัน หรือ สมาชิกส่งเงินออมสะสม ได้ที่แอปพลิเคชัน “กอช.” เพื่อลดการเดินทางห่างไกลโควิด-19 หรือ หน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน ธ.ก.ส. ธอส. ธนาคารออมสิน และธนาคารกรุงไทย ทุกสาขา รวมทั้งเคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-กรมบัญชีกลางห่วงใย ย้ำ! มาตรการ Social Distancing เกี่ยวกับสิทธิการรักษาพยาบาล เพื่อป้องกันการแพร่ระบาดของโควิด-19 ระลอกใหม่
วันจันทร์ที่ 18 มกราคม 2564
กรมบัญชีกลางห่วงใย ย้ํา! มาตรการ Social Distancing เกี่ยวกับสิทธิการรักษาพยาบาล เพื่อป้องกันการแพร่ระบาดของโควิด-19 ระลอกใหม่
ตามที่ได้เกิดการแพร่ระบาดของโรคติดเชื้อไวรัสโคโรนา 2019 (โควิด-19) ระลอกใหม่ กรมบัญชีกลางมีความห่วงใยในฐานะหน่วยงานที่กํากับดูแลเกี่ยวกับการเบิกจ่ายเงินสวัสดิการค่ารักษาพยาบาล และพร้อมสนับสนุนนโยบายการเว้นระยะห่างทางสังคม (Social Distancing)
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่ได้เกิดการแพร่ระบาดของโรคติดเชื้อไวรัสโคโรนา 2019 (โควิด-19) ระลอกใหม่ กรมบัญชีกลางมีความห่วงใยในฐานะหน่วยงานที่กํากับดูแลเกี่ยวกับการเบิกจ่ายเงินสวัสดิการค่ารักษาพยาบาล และพร้อมสนับสนุนนโยบายการเว้นระยะห่างทางสังคม (Social Distancing) เพื่อเป็นการป้องกันการแพร่ระบาดของโรคโควิด-19 รวมทั้งลดความเสี่ยงในการติดเชื้อเพิ่มของผู้ป่วยเก่าที่จําเป็นต้องเดินทางมารับยาที่โรงพยาบาล จึงได้นําหลักเกณฑ์และอัตราค่ารักษาพยาบาลประเภทผู้ป่วยนอกและผู้ป่วยในสถานพยาบาลของทางราชการกรณีผู้มีสิทธิหรือบุคคลในครอบครัวเสี่ยงหรือติดเชื้อไวรัสโคโรนา 2019 และหลักเกณฑ์การต่ออายุการรับรองมาตรฐานการรักษาพยาบาลโดยการฟอกเลือดด้วยเครื่องไตเทียมในช่วงสถานการณ์โรคติดเชื้อไวรัสโคโรนา 2019 หรือ โรคโควิด 19 เผยแพร่ให้ผู้มีสิทธิและบุคคลในครอบครัวได้ทราบอีกครั้ง โดยมีรายละเอียดสรุปได้ ดังนี้
1. ผู้ป่วยเก่าของสถานพยาบาลสามารถรับยาที่บ้านได้ เพื่อลดความเสี่ยงในการเดินทางมายังสถานพยาบาลในช่วงที่เกิดการระบาดของโรค การจัดส่งยาให้ดําเนินการได้ด้วยวิธี ดังต่อไปนี้
1.1 จัดส่งยาให้ผู้ป่วยโดยตรง โดยใช้ไปรษณีย์ลงทะเบียน หรือไปรษณีย์ด่วนพิเศษ หรือไปรษณีย์ตอบรับปลายทาง โดยให้เก็บเลขพัสดุที่จัดส่งไว้เพื่อประโยชน์ในการตรวจสอบ
1.2 จัดส่งยาไปยังหน่วยบริการปฐมภูมิหรือสถานที่ที่สถานพยาบาลของทางราชการได้จัดเตรียมไว้ และเจ้าหน้าที่ที่ได้รับมอบหมายเป็นผู้ส่งมอบยาให้ผู้ป่วย โดยให้ออกใบรับยาไว้เป็นหลักฐานเพื่อประโยชน์ในการตรวจสอบ
2. การต่ออายุรับรองมาตรฐานการรักษาพยาบาลโดยการฟอกเลือดด้วยเครื่องไตเทียม ในช่วงสถานการณ์โรคติดเชื้อโควิด-19 ยังสามารถดําเนินการต่ออายุได้ โดยให้สถานพยาบาลที่ใบรับรองการต่ออายุการรับรองมาตรฐานการรักษาฯ มีอายุเหลือไม่ถึง 6 เดือน ปฏิบัติตามแนวทางตามหนังสือกรมบัญชีกลาง ด่วนที่สุด ที่ กค 0416.4 /ว 150 ลงวันที่ 15 เมษายน 2563 จนกว่ากรมบัญชีกลางจะแจ้งให้สถานพยาบาลปฏิบัติตามแนวทางปฏิบัติเดิม
“ทั้งนี้ กรมบัญชีกลางได้เวียนแจ้งหลักเกณฑ์ฯ รายละเอียดตามหนังสือกรมบัญชีกลาง ด่วนที่สุด ที่ กค 0416.4 /ว 102 ลงวันที่ 20 มีนาคม 2563 หนังสือกรมบัญชีกลาง ด่วนที่สุด ที่ กค 0416.4 /ว 130 ลงวันที่ 3 เมษายน 2563 และตามหนังสือกรมบัญชีกลาง ด่วนที่สุด ที่ กค 0416.4 /ว 150 ลงวันที่ 15 เมษายน 2563 ให้แก่หน่วยงานที่เกี่ยวข้องได้รับทราบเรียบร้อยแล้ว หากมีข้อสงสัย สามารถสอบถามเพิ่มเติมได้ที่ Call Center กรมบัญชีกลาง 02 270 6400 ในวัน เวลาราชการ และกรมบัญชีกลางขอเป็นกําลังใจให้ทุกภาคส่วนในสังคมไทยผ่านพ้นวิกฤตินี้ไปด้วยกัน” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-ยก 2 เกาะ เป็นพื้นที่คุ้มครองทรัพยากรทางทะเล
วันจันทร์ที่ 18 มกราคม 2564
ยก 2 เกาะ เป็นพื้นที่คุ้มครองทรัพยากรทางทะเล
...
หากจะพูดถึง จ.นครศรีธรรมราช และ จ.ปัตตานี
หลายคนอาจจะนึกถึงวัดที่ศักดิ์สิทธิ์
หรือศิลปวัฒนธรรมที่มีเอกลักษณ์ของภาคใต้
แต่รู้หรือไม่ว่า? ทั้ง 2 จังหวัดก็มี “เกาะ” ที่สวยงาม
.
“เกาะกระ” ตั้งอยู่ใน อ.ปากพนัง จ.นครศรีธรรมราช
เป็นพื้นที่ที่มีแนวปะการังสวยงาม สภาพสมบูรณ์
เป็นแหล่งวางไข่ของเต่าตนุ และเต่ากระ
สัตว์น้ําที่ต้องอนุรักษ์ เพื่อป้องกันการสูญพันธุ์
.
“เกาะโลซิน” ตั้งอยู่ในพื้นที่ จ.ปัตตานี
เป็นเกาะที่เล็กที่สุดในประเทศไทย
มีภูเขาหินปูนอยู่ใต้น้ํา แต่มีส่วนที่โผล่พ้นน้ําเพียงเล็กน้อย
มีแนวปะการังที่อุดมสมบูรณ์
และยังเป็นแหล่งก๊าซธรรมชาติที่สําคัญอีกด้วย
.
ดังนั้น เพื่อคุ้มครองทรัพยากรทางทะเลและชายฝั่ง
สงวนรักษาไว้ซึ่งสภาพธรรมชาติเดิม
ให้เป็นแหล่งที่อยู่อาศัยและขยายพันธุ์ของปะการัง
และสัตว์ทะเลหายาก
.
รัฐบาลจึงได้เห็นชอบร่างกฎกระทรวง
กําหนดให้บริเวณหมู่เกาะกระ อ.ปากพนัง จ.นครศรีธรรมราช
และบริเวณเกาะโลซิน อ.ปะนาเระ จ.ปัตตานี
เป็นพื้นที่คุ้มครองทรัพยากรทางทะเลชายฝั่ง
.
ห้ามทํากิจกรรมต่าง ๆ เช่น ทิ้งขยะมูลฝอย สิ่งปฏิกูล
ปล่อยน้ําเสีย สารแขวนลอย ตะกอนแขวนลอย
ทําเหมืองแร่ในทะเล สํารวจ ขุด ถมทะเล
ทิ้งสมอเรือ และให้ควบคุมเรือเข้าออก เป็นต้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.ยุติธรรม ให้การต้อนรับเอกอัครราชทูตสาธารณรัฐอิสลามอิหร่านประจำประเทศไทย  ส่งเสริมความร่วมมือในบริบทด้านยุติธรรม
วันจันทร์ที่ 18 มกราคม 2564
รมว.ยุติธรรม ให้การต้อนรับเอกอัครราชทูตสาธารณรัฐอิสลามอิหร่านประจําประเทศไทย  ส่งเสริมความร่วมมือในบริบทด้านยุติธรรม
รมว.ยุติธรรม ให้การต้อนรับเอกอัครราชทูตสาธารณรัฐอิสลามอิหร่านประจําประเทศไทย ส่งเสริมความร่วมมือในบริบทด้านยุติธรรม
ในวันจันทร์ที่ ๑๘ มกราคม ๒๕๖๔ เวลา ๑๐.๐๐ น.
ณ ห้องรับรอง ๓ - ๐๒ อาคารกระทรวงยุติธรรม ถนนแจ้งวัฒนะ เขตหลักสี่ กรุงเทพฯ
นายสมศักดิ์ เทพสุทิน รัฐมนตรีว่าการกระทรวงยุติธรรม
พร้อมด้วย ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และคณะ
ให้การต้อนรับ นายซัยยิด เรซา โนบัคตี (H.E. Mr. Seyed Reza Nobakhti)
เอกอัครราชทูตสาธารณรัฐอิสลามอิหร่านประจําประเทศไทย
ในโอกาสเข้าเยี่ยมคารวะและหารือข้อราชการร่วมกัน
โดยติดตามร่างความตกลงว่าด้วยความร่วมมือทางอาญาในการส่งผู้ร้ายข้ามแดน
ระหว่างราชอาณาจักรไทยและสาธารณรัฐอิสลามอิหร่าน
นอกจากนี้ เอกอัครราชทูตฯ ได้แจ้งความประสงค์ที่จะพัฒนาความร่วมมือ
ด้านการป้องกันและปราบปรามยาเสพติดกับฝ่ายไทย
โดยการหารือข้อราชการระหว่างกันในครั้งนี้นับเป็นการกระชับความสัมพันธ์
ระหว่างประเทศไทยและอิหร่านให้แน่นแฟ้นยิ่งขึ้น
อีกทั้งยังเป็นการส่งเสริมความร่วมมือในบริบทด้านยุติธรรมให้มีความก้าวหน้ามากขึ้นอีกด้วย
รัฐบาลไทย-ข่าวทำเนียบรัฐบาล-กสร. มุ่งมั่นเป็นองค์กรสีขาว ประกาศนโยบาย   “ไม่เสพ ไม่ค้า ไม่ผลิต ไม่เกี่ยวข้องกับยาเสพติดทุกประเภท”
วันจันทร์ที่ 18 มกราคม 2564
กสร. มุ่งมั่นเป็นองค์กรสีขาว ประกาศนโยบาย   “ไม่เสพ ไม่ค้า ไม่ผลิต ไม่เกี่ยวข้องกับยาเสพติดทุกประเภท”
กรมสวัสดิการและคุ้มครองแรงงาน ประกาศนโยบายการป้องกันและแก้ไขปัญหายาเสพติด พร้อมนําข้าราชการและบุคลากรในสังกัดปฏิญาณตน “ไม่เสพ ไม่ค้า ไม่ผลิต ไม่เกี่ยวข้องกับยาเสพติดทุกประเภท” สร้างองค์กรสีขาว พื้นที่ปลอดภัยยาเสพติด เป็นตัวอย่างที่ดีแก่นายจ้าง ลูกจ้าง
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า การดําเนินภารกิจการป้องกันและแก้ไขปัญหายาเสพติดในสถานประกอบกิจการ ถือเป็นนโยบายที่ นายสุชาติ ชมกลิ่น รัฐมนตรีว่าการกระทรวงแรงงาน ให้ความสําคัญเป็นอย่างยิ่งด้วยรัฐบาลตระหนักเสมอว่าเศรษฐกิจและสังคมของประเทศจะเจริญก้าวหน้าได้ ต้องพัฒนาคุณภาพชีวิตของผู้ใช้แรงงานให้มีความมั่นคง มีความสุข มีสุขภาพดี อยู่ในครอบครัวและสภาพแวดล้อมที่ดีห่างไกลจากยาเสพติด ดังนั้น การที่จะผลักดันโครงการต่าง ๆ ที่เกี่ยวข้อง กับการป้องกันและแก้ไขปัญหายาเสพติดเข้าสู่สถานประกอบการให้ประสบผลสําเร็จได้นั้น กรมต้องแสดงความมุ่งมั่นในการสร้างองค์กรสีขาว เป็นพื้นที่ปลอดภัยยาเสพติด เพื่อสร้างความเชื่อมั่น สร้างการรับรู้แก่นายจ้าง ลูกจ้าง สถานประกอบกิจการ และประชาชนทั่วไป เพื่อเป็นต้นแบบ และเป็นตัวอย่างที่ดีในการรณรงค์ต่อต้านยาเสพติดในสถานที่ทํางาน
อธิบดี กสร. กล่าวเพิ่มเติมว่า การเป็นองค์กรต้นแบบที่ดี เพื่อให้สถานประกอบกิจการนําไปเป็นแบบอย่างในการป้องกันและแก้ไขปัญหายาเสพติด และทําให้สถานที่ทํางานเป็นพื้นที่ปลอดภัยจากยาเสพติดนั้นต้องสร้างจิตสํานึกให้แก่ข้าราชการและบุคลากรในสังกัด รวมถึงต้องประกาศนโยบายในเรื่องดังกล่าวเพื่อให้บุคลากรได้ร่วมกันขับเคลื่อนนโยบายด้านยาเสพติดให้เป็นรูปธรรม ดังนั้น กรมจึงได้กําหนดจัดโครงการ “กสร. สีขาว พื้นที่ปลอดภัยยาเสพติด” ซึ่งมีกิจกรรมสําคัญคือ การประกาศนโยบายของผู้บริหาร การปฏิญาณตนและแสดงออกเชิงสัญลักษณ์ของบุคลากรในสังกัด รวมถึงการสุ่มตรวจทดสอบหาสารเสพติดจากปัสสาวะของบุคลากรที่มาร่วมโครงการ ทั้งนี้ กรมจะดําเนินการตรวจหรือทดสอบหาสารเสพติดจากปัสสาวะของบุคลากรทั้งส่วนกลาง และส่วนภูมิภาคให้ครบ 100% ต่อไป สุดท้ายขอฝากไว้ว่า การป้องกันและแก้ไขปัญหาการแพร่ระบาดยาเสพติดในกลุ่มผู้ใช้แรงงาน ซึ่งเป็นพลังสําคัญในการขับเคลื่อนเศรษฐกิจของประเทศนั้น ทุกภาคส่วนของสังคมต้องร่วมมือกันจึงขอเชิญชวนให้สถานประกอบกิจการเข้าร่วมโครงการโรงงานสีขาว โดยสามารถขอรับคําปรึกษาได้ที่ สํานักงานสวัสดิการและคุ้มครองแรงงานกรุงเทพมหานครทุกพื้นที่ สํานักงานสวัสดิการและคุ้มครองแรงงานจังหวัดทุกจังหวัดทั่วประเทศ หรือกองสวัสดิการแรงงาน กรมสวัสดิการและคุ้มครองแรงงาน โทรศัพท์:0 2246 0080 หรือ สายด่วน 1506 กด 3
รัฐบาลไทย-ข่าวทำเนียบรัฐบาล-รมว.ยุติธรรม ให้การต้อนรับเอกอัครราชทูตมองโกเลียประจำประเทศไทย สานต่อความสัมพันธ์พร้อมให้ความร่วมมือด้านกฎหมายและด้านยาเสพติด
วันจันทร์ที่ 18 มกราคม 2564
รมว.ยุติธรรม ให้การต้อนรับเอกอัครราชทูตมองโกเลียประจําประเทศไทย สานต่อความสัมพันธ์พร้อมให้ความร่วมมือด้านกฎหมายและด้านยาเสพติด
รมว.ยุติธรรม ให้การต้อนรับเอกอัครราชทูตมองโกเลียประจําประเทศไทย สานต่อความสัมพันธ์พร้อมให้ความร่วมมือด้านกฎหมายและด้านยาเสพติด
ในวันจันทร์ที่ ๑๘ มกราคม ๒๕๖๔ เวลา ๑๕.๓๐ น.
ณ ห้องรับรองประจํากระทรวงยุติธรรม (ห้อง ๓-๐๒) ชั้น ๓
อาคารกระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม
พร้อมด้วย นายนิยม เติมศรีสุข รองปลัดกระทรวงยุติธรรม ให้การต้อนรับ
นายทูมูร์ อามาร์ซานา (Mr. Tumur Amarsanaa) เอกอัครราชทูตมองโกเลียประจําประเทศไทย
ในโอกาสเข้าเยี่ยมคารวะและหารือข้อราชการร่วมกัน โดยเอกอัครราชทูตมองโกเลียประจําประเทศไทย
ประสงค์ที่จะสานต่อความสัมพันธ์และความร่วมมืออันดีกับไทย
โดยเฉพาะความร่วมมือด้านกฎหมายและด้านยาเสพติด รวมทั้งสนใจการใช้น้ํามันกัญชาในทางการแพทย์
นอกจากนี้ ทั้งสองฝ่ายยังได้หารือเกี่ยวกับประเด็นความร่วมมือทวิภาคี
โดยเฉพาะการเร่งรัดจัดทําความตกลงที่ยังอยู่ระหว่างการเจรจาให้มีผลเป็นรูปธรรม โดยฝ่ายมองโกเลียหวังเป็นอย่างยิ่งว่าการพัฒนาความร่วมมือกับประเทศไทยในครั้งนี้
จะเป็นประตูสู่ความสัมพันธ์กับประเทศในอาเซียนต่อไปในอนาคต
รัฐบาลไทย-ข่าวทำเนียบรัฐบาล-ฝึกฟรี! จบแล้วมีงานทำ หลักสูตรดูแลผู้สูงอายุ
วันจันทร์ที่ 18 มกราคม 2564
ฝึกฟรี! จบแล้วมีงานทํา หลักสูตรดูแลผู้สูงอายุ
...
รับสมัครต่อเนื่องเป็นปีที่สองแล้ว
สําหรับโครงการให้ทุนสร้างอาชีพ
พัฒนาฝีมือแรงงานไทยขับเคลื่อนไทยไปด้วยกัน
.
กระทรวงแรงงานร่วมกับ ร.พ.กล้วยน้ําไท
จัดอบรมหลักสูตรวิชาชีพ “การดูแลผู้สูงอายุ”
โดยมอบทุนฝึกอบรมระยะสั้น 6 เดือน
แก่ผู้ด้อยโอกาส ขาดแคลนทุนทรัพย์ หรือว่างงาน
.
ผู้ที่จะสมัครเข้าอบรม ต้องเป็นเพศหญิงอายุ 18 - 35 ปี
จบการศึกษาไม่ต่ํากว่าระดับ ม.3
มีสุขภาพแข็งแรง รักการบริการ และช่วยเหลือผู้อื่น
.
ระหว่างอบรมมีที่พัก อาหาร และชุดยูนิฟอร์มให้
เมื่อเรียนจบ จะได้ทํางานดูแลผู้ป่วย ผู้สูงอายุ
กับบริษัทในเครือ ร.พ.กล้วยน้ําไท เป็นเวลา 2 ปี
.
ค่าตอบแทน 13,000 - 15,000 บาทต่อเดือน
ค่าทํางานล่วงเวลา วันละ 800 บาท
หลังครบ 2 ปี สามารถไปทํางานที่อื่นได้ตามต้องการ
.
ผู้สนใจสอบถามข้อมูลเพิ่มเติมได้ที่
สายด่วนกระทรวงแรงงาน 1506 กด 4
หรือ โทร. 0 2245 4035
และ ร.พ. กล้วยน้ําไท โทร. 08 9983 0414
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
เตือนอย่าหลงเชื่อ แอปฯ ลงทะเบียน "เราชนะ"
ไขข้อข้องใจ! ทีมพัฒนาแอปหมอชนะยุติบทบาท
ยก 2 เกาะ เป็นพื้นที่คุ้มครองทรัพยากรทางทะเล
รับรอง! รพ. สนาม มีมาตรฐานและปลอดภัย
นั่งรถไฟวิถีใหม่ จองก่อน 3 วัน - เว้นระยะห่าง
รัฐบาลไทย-ข่าวทำเนียบรัฐบาล-ลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี
วันจันทร์ที่ 18 มกราคม 2564
ลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี
ลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ พร้อมด้วยนายวีรศักดิ์ หวังศุภกิจโกศล รัฐมนตรีช่วยว่าการกระทรวงพาณิชย์ นายบุณยฤทธิ์ กัลยาณมิตรปลัดกระทรวงพาณิชย์และคณะผู้บริหารกระทรวงพาณิชย์ ลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เมื่อวันที่ 15 มกราคม 2564 ณ ศาลาสหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล-ปลัดวธ.เป็นประธานพิธีการฝึกอบรม หลักสูตรพัฒนาศักยภาพการเป็นข้าราชการที่ดีรุ่นที่ ๑ ประจำปีงบประมาณ พ.ศ.๒๕๖๔ ในรูปแบบออนไลน์
วันจันทร์ที่ 25 มกราคม 2564
ปลัดวธ.เป็นประธานพิธีการฝึกอบรม หลักสูตรพัฒนาศักยภาพการเป็นข้าราชการที่ดีรุ่นที่ ๑ ประจําปีงบประมาณ พ.ศ.๒๕๖๔ ในรูปแบบออนไลน์
ปลัดวธ.เป็นประธานพิธีการฝึกอบรม หลักสูตรพัฒนาศักยภาพการเป็นข้าราชการที่ดีรุ่นที่ ๑ ประจําปีงบประมาณ พ.ศ.๒๕๖๔ ในรูปแบบออนไลน์
วันที่ ๒๕ มกราคม ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีการฝึกอบรม หลักสูตรพัฒนาศักยภาพการเป็นข้าราชการที่ดีรุ่นที่ ๑ ประจําปีงบประมาณ พ.ศ.๒๕๖๔ ในรูปแบบออนไลน์ โดยมีนางศศิฑอณร์ สุวรรณมณี ผู้ตรวจราชการกระทรวงวัฒนธรรม คณะผู้บริหารสํานักงานปลัดกระทรวงวัฒนธรรม และข้าราชการบรรจุใหม่ในสังกัดกระทรวงวัฒนธรรม เข้าร่วมประชุมผ่านระบบ Zoom Video Conference ณ ห้องประชุม ๒ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-สธ.รับมอบตู้อบฆ่าเชื้อหน้ากาก N95 ด้วยรังสี UVC
วันจันทร์ที่ 25 มกราคม 2564
สธ.รับมอบตู้อบฆ่าเชื้อหน้ากาก N95 ด้วยรังสี UVC
กระทรวงสาธารณสุข รับมอบตู้อบฆ่าเชื้อหน้ากาก N95 ด้วยรังสี UVC จากองค์การเภสัชกรรม สามารถนํากลับมาใช้ซ้ําได้ 4-5 ครั้ง
กระทรวงสาธารณสุข รับมอบตู้อบฆ่าเชื้อหน้ากากN95 ด้วยรังสี UVC จากองค์การเภสัชกรรม สามารถนํากลับมาใช้ซ้ําได้ 4-5 ครั้ง
วันนี้ (25 มกราคม 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข รับมอบตู้อบฆ่าเชื้อหน้ากากN95 ด้วยรังสี UVC จํานวน 50 ตู้ มูลค่า 3 แสนบาท จากนายแพทย์เกียรติภูมิ วงศ์รจิต ปลัดกระทรวงสาธารณสุข ในฐานะประธานกรรมการองค์การเภสัชกรรม พร้อมด้วยนายแพทย์วิฑูรย์ ด่านวิบูลย์ ผู้อํานวยการองค์การเภสัชกรรม เพื่อส่งต่อให้แก่โรงพยาบาล สําหรับใช้อบฆ่าเชื้อหน้ากาก N95 ที่ใช้แล้วนํากลับมาใช้ซ้ําได้ ปลอดภัยกับบุคลากรทางการแพทย์
นายอนุทินกล่าวว่า ขอขอบคุณ องค์การเภสัชกรรม ที่ได้นําตู้อบฆ่าเชื้อหน้ากากN95 ด้วยรังสี UVC มามอบให้กับโรงพยาบาล ถือว่าเป็นประโยชน์อย่างมาก สําหรับเตรียมรับมือกับสถานการณ์การแพร่ระบาดของโรคติดเชื้อโควิด 19 ได้เป็นอย่างดี ในการระบาดระลอกใหม่นี้ กระทรวงสาธารณสุขได้สํารองหน้ากาก N95ไว้เกือบ 3 ล้านชิ้น เมื่อได้รับตู้อบฆ่าเชื้อนี้มาจะเป็นตัวช่วยทําให้มีหน้ากากเพียงพอ เพราะสามารถนํากลับมาใช้ซ้ําได้4-5 ครั้ง เท่ากับว่าจะมีหน้ากาก N95 สําหรับบริหารจัดการเกือบ 10 ล้านชิ้น เป็นการสร้างความมั่นใจให้กับบุคลากรทางการแพทย์ว่าจะมีหน้ากากเพียงพอและไม่ขาดแคลน
ด้านนายแพทย์เกียรติภูมิ กล่าวว่า ในฐานะประธานกรรมการองค์การเภสัชกรรม ได้เล็งเห็นถึงความสําคัญในการเป็นด่านหน้าของบุคลากรทางการแพทย์ ในการดูแลผู้ป่วยโรคโควิด 19 พร้อมสนับสนุนอุปกรณ์ทางการแพทย์ให้กับโรงพยาบาลที่มีความขาดแคลนและมีความจําเป็น เพื่อเพิ่มประสิทธิภาพในการทํางานและความปลอดภัยให้กับบุคลากรทางการแพทย์ ทั้งนี้ ตู้อบฆ่าเชื้อหน้ากากN95 ด้วยรังสี UVC ได้ผ่านการทดสอบประสิทธิภาพฆ่าเชื้อCOVID-19 จากสํานักงานคณะกรรมการอาหารและยา (อย.) มีความปลอดภัยจากเชื้อโรคจุลชีพทั้งไวรัส แบคทีเรีย เชื้อรา และวัณโรค ไม่มีสิ่งตกค้างที่เป็นอันตราย สวมใส่ได้ทันที ไม่กระทบต่อโครงสร้างหน้ากากและประสิทธิภาพในการกรองเชื้อโรค
******************************** 25 มกราคม 2564
*************************************************
รัฐบาลไทย-ข่าวทำเนียบรัฐบาล-กสร. ยืนยันค่าล่วงเวลาต้องจ่ายเป็นเงิน ไม่สามารถชดเชยเป็นวันหยุดได้
วันอังคารที่ 26 มกราคม 2564
กสร. ยืนยันค่าล่วงเวลาต้องจ่ายเป็นเงิน ไม่สามารถชดเชยเป็นวันหยุดได้
กรมสวัสดิการและคุ้มครองแรงงาน ย้ําชัดค่าล่วงเวลาต้องจ่ายเป็นเงินเท่านั้น ไม่สามารถแลกเปลี่ยนเป็นวันหยุดได้ ตาม พ.ร.บ.คุ้มครองแรงงาน พ.ศ.2541 ดังนั้น กรณีที่มีข่าวปรากฏตามสื่อต่าง ๆ เกี่ยวกับค่าล่วงเวลาต้องจ่ายเป็นเงิน ยืนยันเป็นข้อมูลจริง
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวถึงกรณี ข่าวที่ปรากฏตามสื่อต่าง ๆ เกี่ยวกับประเด็น ค่าล่วงเวลาต้องจ่ายเป็นเงิน ไม่สามารถชดเชยเป็นวันหยุดได้ ซึ่งก่อนหน้านี้ ศูนย์ต่อต้านข่าวปลอมได้ตรวจสอบข้อเท็จจริงกับกรมสวัสดิการและคุ้มครองแรงงาน ซึ่งกรมได้ยืนยันแล้วว่า ข้อมูลดังกล่าวเป็นเรื่องจริง ตามที่พระราชบัญญัติคุ้มครองแรงงาน พ.ศ. 2541 ได้กําหนดกรณีที่นายจ้างให้ลูกจ้างทํางานล่วงเวลา หรือ OT ในวันทํางาน นายจ้างต้องจ่ายค่าล่วงเวลาให้แก่ลูกจ้าง เป็นเงินในอัตราไม่น้อยกว่า 1.5 เท่าของอัตราค่าจ้างต่อชั่วโมงในวันทํางานตามจํานวนชั่วโมงที่ทํา หรือไม่น้อยกว่าหนึ่งเท่าครึ่งของอัตราค่าจ้าง ต่อหน่วยในวันทํางาน ตามจํานวนผลงานที่ทําได้ สําหรับลูกจ้างซึ่งได้รับค่าจ้างตามผลงานโดย คํานวณเป็นหน่วย และในกรณีที่นายจ้างให้ลูกจ้างทํางานล่วงเวลาในวันหยุดให้นายจ้างจ่ายค่าล่วงเวลาในวันหยุดแก่ลูกจ้าง ในอัตราค่าจ้างต่อชั่วโมงในวันทํางาน ตามจํานวนชั่วโมงที่ทํา หรือไม่น้อยกว่า 3 เท่าของอัตราค่าจ้างต่อหน่วยใน วันทํางานตามจํานวนผลงานที่ทําได้ ทั้งนี้ กรมจึงขอยืนยันว่า การทํางานล่วงเวลาต้องจ่ายเป็นเงินเท่านั้น จะแลกเปลี่ยนเป็นวันหยุดเพิ่มเติม หรือวันหยุดสะสมไม่ได้
อธิบดี กสร. กล่าวเพิ่มเติมว่า หากมีข้อสงสัยเกี่ยวกับปัญหาด้านแรงงานสามารถสอบถามข้อมูลที่ถูกต้องได้ที่ สํานักงานสวัสดิการและคุ้มครองแรงงานจังหวัดทุกจังหวัด หรือสํานักงานสวัสดิการและคุ้มครองแรงงานกรุงเทพมหานครพื้นที่ 1-10 หรือโทร. สายด่วน 1506 กด 3 นอกจากนี้ ยังสามารถติดตามข่าวสารความเคลื่อนไหวต่าง ๆ ของกรม ได้ที่ www.labour.go.th หรือที่ช่อง YouTube กรมสวัสดิการและคุ้มครองแรงงาน “กสร.ชาแนล เปิดดูเมื่อไหร่ ก็มีเรื่องใหม่ให้ชม”
รัฐบาลไทย-ข่าวทำเนียบรัฐบาล-นรม.และ รมว.กห. สั่งคุมเข้มเฝ้าระวังชายแดน และเอาผิดนายทุนและผู้อยู่เบื้องหลัง การรุกป่า ยาเสพติดและค้ามนุษย์ รวมทั้งขบวนการแรงงานเถื่อน
วันจันทร์ที่ 25 มกราคม 2564
นรม.และ รมว.กห. สั่งคุมเข้มเฝ้าระวังชายแดน และเอาผิดนายทุนและผู้อยู่เบื้องหลัง การรุกป่า ยาเสพติดและค้ามนุษย์ รวมทั้งขบวนการแรงงานเถื่อน
พล.อ.ประยุทธ์ จันทร์โอชา นรม.และ รมว.กห. ได้ย้ําสั่งการ หน.นขต.กห. ผบ.เหล่าทัพ และ ผบ.ตร.ให้ประสานการทํางานกับ กอ.รมน.และหน่วยงานที่เกี่ยวข้อง ดําเนินการขั้นเด็ดขาดกับนายทุนและผู้อยู่เบื้องหลังการลักลอบตัดไม้ทําลายป่า ขบวนการค้ามนุษย์และยาเสพติด
บ่อนการพนัน รวมทั้งขบวนการลักลอบเข้าเมืองผิดกฎหมาย รวมถึงเจ้าหน้าที่รัฐที่เกี่ยวข้องทั้งหมด โดยให้สืบลึกถึงความเชื่อมโยงเอาผิดทางกฎหมายและเส้นทางการเงิน นําสู่การยึดทรัพย์ทั้งหมด ไม่มียกเว้น พร้อมทั้งให้กํากับดูแลกําลังพลทุกนาย ห้ามเกี่ยวข้องเด็ดขาด
นอกจากนั้น นรม.และ รมว.กห. ได้ย้ําให้ทุกเหล่าทัพ จัดหาและพัฒนาระบบเทคโนโลยีเฝ้าตรวจแจ้งเตือน เข้ามาช่วยเฝ้าระวังป้องกันพื้นที่ชายแดนทั้งทางบกและทางน้ํา เพื่อให้ครอบคลุมการดูแลความปลอดภัยของประชาชนและภัยคุกคามทั้งพื้นที่ชายแดนและพื้นที่ชั้นใน รวมทั้งเป็นการเพิ่มประสิทธิภาพการทํางานของกองกําลังป้องกันชายแดนที่มีกําลังพลอยู่จํากัด ทั้งนี้ให้ประสานความร่วมมือกับหน่วยงานต่างๆ ในการวิจัยและพัฒนาระบบดังกล่าวให้มีผลในทางปฏิบัติโดยเร็ว
รัฐบาลไทย-ข่าวทำเนียบรัฐบาล-ปลัดวธ.เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๑/๒๕๖๔
วันจันทร์ที่ 25 มกราคม 2564
ปลัดวธ.เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๑/๒๕๖๔
ปลัดวธ.เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๑/๒๕๖๔
วันที่ ๒๕ มกราคม ๒๕๖๔ เวลา ๐๙.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๑/๒๕๖๔ โดยมี นายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ คณะอนุกรรมการฯ และเจ้าหน้าที่ที่เกี่ยวข้องเข้าร่วม ณ ศูนย์ประชุม ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-นายธานี แสงรัตน์ อธิบดีกรมสารนิเทศ กระทรวงการต่างประเทศ พร้อมคณะผู้บริหาร เข้าพบหารือกับปลัดวธ.
วันจันทร์ที่ 25 มกราคม 2564
นายธานี แสงรัตน์ อธิบดีกรมสารนิเทศ กระทรวงการต่างประเทศ พร้อมคณะผู้บริหาร เข้าพบหารือกับปลัดวธ.
นายธานี แสงรัตน์ อธิบดีกรมสารนิเทศ กระทรวงการต่างประเทศ พร้อมคณะผู้บริหาร เข้าพบหารือกับปลัดวธ.
วันที่ ๒๕ มกราคม ๒๕๖๔ เวลา ๑๓.๐๐ น. นายธานี แสงรัตน์ อธิบดีกรมสารนิเทศ กระทรวงการต่างประเทศ พร้อมคณะผู้บริหาร เข้าพบหารือกับนางยุพา ทวีวัฒนะกิจบวร ปลัดกระทรวงวัฒนธรรม เพื่อบูรณาการจัดโครงการร่วมกันระหว่างกระทรวงวัฒนธรรมและกระทรวงการต่างประเทศ โดยมีนางยุถิกา อิศรางกูร ณ อยุธยา ผู้ช่วยปลัดกระทรวงวัฒนธรรม ผู้บริหาร และเจ้าหน้าที่ที่เกี่ยวข้องเข้าร่วม ณ ห้องประชุม ชั้น ๖ กระทรวงวัฒนธรรม
รัฐบาลไทย-ข่าวทำเนียบรัฐบาล-วราวุธ นำทีมประชุมคณะอนุกรรมการบริหารจัดการขยะพลาสติกและขยะอิเล็กทรอนิกส์ ครั้งที่ 1/2564
วันจันทร์ที่ 25 มกราคม 2564
วราวุธ นําทีมประชุมคณะอนุกรรมการบริหารจัดการขยะพลาสติกและขยะอิเล็กทรอนิกส์ ครั้งที่ 1/2564
วราวุธ นําทีมประชุมคณะอนุกรรมการบริหารจัดการขยะพลาสติกและขยะอิเล็กทรอนิกส์ ครั้งที่ 1/2564
วันนี้ (25 ม.ค. 64) เวลา 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะอนุกรรมการบริหารจัดการขยะพลาสติกและขยะอิเล็กทรอนิกส์ ครั้งที่ 1/2564 โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะอนุกรรมการฯ เข้าร่วม ณ ห้องประชุม ชั้น 17 และผ่านสื่ออิเล็กทรอนิกส์ทาง Cisco Jabber
ที่ประชุมฯ ได้พิจารณาเกี่ยวกับการรายงานผลการติดตามตรวจสอบการดําเนินกิจการที่เกี่ยวข้องกับพลาสติก เพื่อพิจารณารายละเอียดของข้อมูลกําลังการผลิตของโรงงานพลาสติกและปริมาณความต้องการนําเข้าเศษพลาสติกจากต่างประเทศ จากโรงงาน 157 แห่ง การกําหนดคําจํากัดความ คําว่า ขยะพลาสติก เพื่อให้เกิดความชัดเจนในการนําเข้าขยะพลาสติก และเสนอต่อคณะกรรมการสิ่งแวดล้อมแห่งชาติ เพื่อพิจารณามอบหมายกระทรวงพาณิชย์จัดทําประกาศห้ามนําเข้าขยะพลาสติก ตามพระราชบัญญัติการส่งออกไปนอกและนําเข้ามาในราชอาณาจักรซึ่งสินค้า พ.ศ. 2522 ตั้งแต่วันที่ 1 มกราคม 2565 เป็นต้นไป รวมถึงพิจารณามาตรการกํากับการนําเข้าเศษพลาสติก เพื่อนําเสนอต่อคณะกรรมการสิ่งแวดล้อมแห่งชาติ และคณะรัฐมนตรีพิจารณาต่อไป
รัฐบาลไทย-ข่าวทำเนียบรัฐบาล-รมว.ทส. ลงพื้นที่ช่วงวันหยุด รับฟังและแก้ไขปัญหาความเดือดร้อนประชาชน แม่เมาะ จ.ลำปาง
วันจันทร์ที่ 25 มกราคม 2564
รมว.ทส. ลงพื้นที่ช่วงวันหยุด รับฟังและแก้ไขปัญหาความเดือดร้อนประชาชน แม่เมาะ จ.ลําปาง
รมว.ทส. ลงพื้นที่ช่วงวันหยุด รับฟังและแก้ไขปัญหาความเดือดร้อนประชาชน แม่เมาะ จ.ลําปาง
วันนี้ (23 มกราคม 2564) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.)​ พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารระดับสูงของกระทรวงฯ ลงพื้นที่ตรวจติดตามการดําเนินงานของหน่วยงานในสังกัดกระทรวงฯ ในพื้นที่จังหวัดลําปาง ณ การไฟฟ้าฝ่ายผลิตแห่งประเทศไทย (กฟผ.)​ โรงไฟฟ้าแม่เมาะ จ.ลําปาง โดย รับฟังบรรยายสรุปเกี่ยวกับแนวทางการป้องกันและแก้ไขปัญหา ด้านผลกระทบสิ่งแวดล้อมจากการดําเนินงานของโรงไฟฟ้าแม่เมาะ และของประชาชนในพื้นที่
โดยโอกาสนี้ รมว.ทส. มอบนโยบายและแนวทางในการแก้ไขปัญหาด้านผลกระทบสิ่งแวดล้อมจากการดําเนินงานของโรงไฟฟ้าแม่เมาะ ซึ่งได้กําชับทุกหน่วยงานที่เกี่ยวข้องในพื้นที่เร่งแก้ไขปัญหาความเดือดร้อนให้ประชาชน และขอความร่วมมือทุกหน่วยงานเฝ้าระวังสถานการณ์ไฟป่า เพื่อลดการเผา ลดปัญหาฝุ่นละอองขนาดเล็ก PM2.5 นอกจากนี้ ได้ขอบคุณและขอเป็นกําลังใจให้ผู้ว่าราชการจังหวัดลําปาง และ กฟผ. พร้อมคณะ ที่ได้ให้การสนับสนุนและร่วมมือดําเนินการตามนโยบายของรัฐบาลและกระทรวงฯ เป็นอย่างดี
โอกาสเดียวกันนี้ รมว.ทส. และคณะ ได้พบปะชาวบ้าน ต.แม่เมาะ และรับข้อขอความช่วยเหลือ จากชาวบ้านบ้านห้วยคิง กรณีขอให้กระทรวงฯ เร่งรัดการอพยพประขาชนในพื้นที่บ้านห้วยคิง และข้อเรียกร้องจากชาวบ้านเวียงหงษ์ล้านนา กรณีขอเอกสารสิทธิ์ที่ดินทํากิน ซึ่งคณะทํางานของกระทรวงฯ จะเร่งติดตามแก้ไขปัญหาดังกล่าวโดยเร็ว
หลังจากนั้นเดินทางไปยังสถานีตรวจวัดคุณภาพอากาศ ณ บริเวณหน่วยบริการแม่เมาะการประปาส่วนภูมิภาค โดยตรวจติดตามการดําเนินงานของสถานีตรวจวัดคุณภาพอากาศ ในพื้นที่ดังกล่าว ซึ่งเช้าวันนี้สถานการณ์คุณภาพอากาศอยู่ในระดับปานกลาง จึงขอให้ประชาชนระมัดระวังสุขภาพในการใช้ชีวิต สวมใส่หน้ากากอนามัย
รัฐบาลไทย-ข่าวทำเนียบรัฐบาล-น้ำใจหลั่งไหล! เอกชน - รัฐ ร่วมสู้ภัยโควิด-19
วันจันทร์ที่ 25 มกราคม 2564
น้ําใจหลั่งไหล! เอกชน - รัฐ ร่วมสู้ภัยโควิด-19
...
การแพร่ระบาดของโรคโควิด-19 เมื่อปีที่ผ่านมา
เราได้เห็นความร่วมมือร่วมใจของทุกภาคส่วน
มาปีนี้โควิดระลอกใหม่กระจายไปในวงกว้าง
และมีจํานวนผู้ติดเชื้อเพิ่มขึ้นอย่างรวดเร็ว
.
เรายังคงเห็นสิ่งดี ๆ เกิดขึ้น
นอกจากความร่วมมือตามมาตรการของภาครัฐ
ภาคเอกชนที่พอมีกําลังยังได้สนับสนุนแบ่งปัน
สิ่งของจําเป็นให้แก่เพื่อนคนไทยด้วยกัน
ผ่านศูนย์บริหารสถานการณ์โควิด-19 (ศบค.)
.
มูลนิธิเจริญโภคภัณฑ์
หน้ากากอนามัยทางการแพทย์ 26,400 ชิ้น
มูลนิธิการจัดการด้านความมั่นคง
ร่วมกับ บริษัท กิบไทย จํากัด
หน้ากากอนามัย N95 1,000 ชิ้น
ชุด PPE 2,000 ชุด
ตู้เคลื่อนย้ายผู้ป่วย 2 ตู้
.
การไฟฟ้าฝ่ายผลิตแห่งประเทศไทย มอบ
เจลแอลกอฮอล์ ขนาด 180 มล. 600 ขวด
เจลแอลกอฮอล์ ขนาด 5,000 ซีซี 10 แกลลอน
.
นายแพทย์โชคชัน สุวรรณกิจบริหาร
ที่ปรึกษาโรงพยาบาลหัวใจกรุงเทพ
ถุงมือสําหรับแพทย์ 300 ชิ้น
น้ํายาผสมเครื่องช่วยหายใจ 7 กล่อง
น้ํายาฆ่าเชื้อเครื่องมือ Virkon 39 ซอง
พลาสเตอร์ปิดแผล 11 กล่อง
ถุงมือตรวจ KENKO 1 กล่อง
.
ศบค. ได้จัดส่งหน้ากากอนามัยทางการแพทย์
จํานวน 26,400 ชิ้น ให้แก่ จ.สมุทรสาคร แล้ว
ส่วนที่เหลือจะส่งมอบแก่หน่วยงานที่จําเป็น
ให้ใช้ประโยชน์อย่างมีประสิทธิภาพสูงสุดต่อไป
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​"วราวุธ รมว.ทส."​ เดินหน้ามอบเงินอุดหนุนฯ เครือข่ายป่าชุมชน ร่วมพิทักษ์ป่า จ.ตาก
วันจันทร์ที่ 25 มกราคม 2564
​"วราวุธ รมว.ทส."​ เดินหน้ามอบเงินอุดหนุนฯ เครือข่ายป่าชุมชน ร่วมพิทักษ์ป่า จ.ตาก
​"วราวุธ รมว.ทส."​ เดินหน้ามอบเงินอุดหนุนฯ เครือข่ายป่าชุมชน ร่วมพิทักษ์ป่า จ.ตาก
วันนี้ (22 มกราคม 2564) เวลาประมาณ 14.00 น. นายวราวุธ ศิลปอาชา รัฐมนตรีว่าการกระทรวงธรรมชาติและสิ่งแวดล้อม ลงพื้นที่จังหวัดตาก พบปะพี่น้องเครือข่ายป่าชุมชน ณบริเวณป่าชุมชนบ้านเด่นมะขาม ต.ตลุกกลางทุ่ง อ.เมือง จ.ตาก โดยได้มอบโล่รางวัลป่าชุมชนดีเด่นระดับจังหวัด การประกวดป่าชุมชนโครงการ คนรักษ์ป่า ป่ารักชุมชน ประจําปี 2563 แก่ป่าชุมชนบ้านคลองสัก และมอบหนังสือแสดงป่าชุมชน 5 โครงการ พร้อมมอบเงินอุดหนุน (เงินกู้) โครงการสร้างเศรษฐกิจชุมชนจากป่าชุมชน จํานวน 10 ป่าชุมชน อีกทั้งเยี่ยมชมนิทรรศการและแสดงผลผลืตสินค้าจากป่าชุมชน ร่วมทําแนวกันไฟ และลดปริมาณเชื่อเพลิง ชิงเก็บเขื้อเพลิงในพื้นที่ และปลูกต้นแดง ในพื้นที่ โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และนายพงศ์รัตน๋ ภิรมย์รัตน์ ผู้ว่าราชการจังหวัดตาก ผู้บริหารระดับสูงกระทรวงฯ ร่วมเป็นสักขีพยาน
โอกาสนี้ รมว.ทส. ได้กล่าวขอขอบคุณเครือข่ายป่าชุมชนจังหวัดตาก ทั้งสิ้น 235 ป่าชุมชน ที่ได้ร่วมกันเฝ้าระวัง ดูแล รักษาป่า อีกทั้งปฏิบัติตามกฎระเบียบ ทําให้สามารถดูแลรักษาป่าจนป่ากลับฟื้นคืนสภาพชนิดพรรณไม้ ได้แก่ เต็ง รัง เหียง พลวง แดง ประดู่ สมุนไพรต่างๆ เห็ดชนิดต่างๆ จนเป็นแหล่งอาหารของชุมชน ซึ่งสะท้อนให้เห็นถึงความร่วมมือ ความตั้งใจ ความเสียสละ ระหว่างเจ้าหน้าที่และประชาชนทุกภาคส่วน ที่มีเป้าหมายร่วมกันในการรักและหวงแหนป่าต้นน้ําเพื่อส่งต่อให้ลูกหลาน อย่างแท้จริง
รัฐบาลไทย-ข่าวทำเนียบรัฐบาล-พม. เร่งช่วยเหลือ หญิงชรา วัย 89 ปี ที่จังหวัดบุรีรัมย์ ภายหลังกรมบัญชีกลางเรียกเก็บเงินเบี้ยยังชีพผู้สูงอายุคืนรวมดอกเบี้ย 84,000 บาท
วันจันทร์ที่ 25 มกราคม 2564
พม. เร่งช่วยเหลือ หญิงชรา วัย 89 ปี ที่จังหวัดบุรีรัมย์ ภายหลังกรมบัญชีกลางเรียกเก็บเงินเบี้ยยังชีพผู้สูงอายุคืนรวมดอกเบี้ย 84,000 บาท
พม. เร่งช่วยเหลือ หญิงชรา วัย 89 ปี ที่จังหวัดบุรีรัมย์ ภายหลังกรมบัญชีกลางเรียกเก็บเงินเบี้ยยังชีพผู้สูงอายุคืนรวมดอกเบี้ย 84,000 บาท
วันนี้ (25 ม.ค. 64) เวลา 14.30 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากกรณีที่มีการนําเสนอข่าว หญิงชรา อายุ 89 ปี อยู่ในพื้นที่ตําบลเจริญสุข อําเภอเฉลิมพระเกียรติ จังหวัดบุรีรัมย์ แจ้งว่ากรมบัญชีกลาง มีหนังสือเรียกเก็บเงินเบี้ยยังชีพผู้สูงอายุคืนรวมดอกเบี้ย เป็นเงินจํานวน 84,000 บาท เนื่องจากได้รับบํานาญ กรณีลูกชายเป็นทหารเสียชีวิตจากเหตุคลังแสงระเบิด นั้น กระทรวงการพัฒนาสังคมและความมั่นคงของมนุษย์ (พม.) มีความห่วงใยหญิงชราดังกล่าว จึงได้มอบหมายให้นางสาวนัฏญา จิตรเกาะ พัฒนาสังคมและความมั่นคงของมนุษย์จังหวัดบุรีรัมย์ (พมจ.บุรีรัมย์) ลงพื้นที่ตรวจสอบข้อเท็จจริงและดําเนินการช่วยเหลือตามภารกิจด้านผู้สูงอายุของกระทรวง พม.
โดยวันนี้ (25 ม.ค. 64) พมจ.บุรีรัมย์ พร้อมด้วยเจ้าหน้าที่หน่วยงานที่เกี่ยวข้องได้ลงพื้นที่เยี่ยมให้กําลังใจและชี้แจงทําความเข้าใจกับหญิงชราดังกล่าว พร้อมทั้งร่วมหาแนวทางการช่วยเหลือ ในเบื้องต้นครอบครัวของหญิงชราได้ยินยอมจ่ายเงินคืน แต่ด้วยภาระค่าใช้จ่ายในครอบครัว ทําให้ไม่มีเงินก้อน จึงขอผ่อนชําระเป็นระยะเวลา 20 เดือน โดยไม่มีดอกเบี้ย ทั้งนี้พมจ.บุรีรัมย์ จะได้นําข้อเรียกร้องดังกล่าวไปประสานหน่วยงานที่เกี่ยวข้องและช่วยเหลือตามกระบวนการต่อไป
นางพัชรี กล่าวเพิ่มเติมว่า ทั้งนี้ หากประชาชนประสบปัญหาทางสังคม ได้รับความเดือดร้อนและอยู่ในภาวะยากลําบาก สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 ซึ่งกระทรวง พม. พร้อมให้ความช่วยเหลือตลอด 24 ชั่วโมง หรือติดต่อขอความช่วยเหลือเร่งด่วนด้วยตนเองได้ที่สํานักงานพัฒนาสังคมและความมั่นคงมนุษย์จังหวัดทุกจังหวัด
รัฐบาลไทย-ข่าวทำเนียบรัฐบาล-"วราวุธ" มอบอุปกรณ์ยังชีพพร้อมให้ขวัญกำลังใจแก่เจ้าหน้าที่ อช.ดอยสอยมาลัย -​ไม้กลายเป็นหิน จ.ตาก
วันจันทร์ที่ 25 มกราคม 2564
"วราวุธ" มอบอุปกรณ์ยังชีพพร้อมให้ขวัญกําลังใจแก่เจ้าหน้าที่ อช.ดอยสอยมาลัย -​ไม้กลายเป็นหิน จ.ตาก
"วราวุธ" มอบอุปกรณ์ยังชีพพร้อมให้ขวัญกําลังใจแก่เจ้าหน้าที่ อช.ดอยสอยมาลัย -​ไม้กลายเป็นหิน จ.ตาก
วันนี้ (22 มกราคม 2564) เวลาประมาณ 15.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.)​ พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารระดับสูงของกระทรวงฯ ลงพื้นที่มอบอุปกรณ์ยังชีพ และตรวจเยี่ยมให้ขวัญกําลังใจแก่ผู้พิทักษ์ป่า พนักงานดับไฟป่า และเจ้าหน้าที่ อุทยานแห่งชาติดอยสอยมาลัย -​ไม้กลายเป็นหิน (เตรียมการ)​ อ.บ้านตาก จ.ตาก โดย รมว.ทส. ได้ให้แนวทางการดําเนินงานแก่อุทยานแห่งชาติฯ ซึ่งนอกจากจะต้องปฏิบัติงานด้วยความมีวินัย อดทน ซื่อสัตย์สุจริต ตลอดจนปฏิบัติตามกฎ ระเบียบ และนโยบายในการปฏิบัติงานอย่างเคร่งครัดแล้ว สิ่งสําคัญอย่างยิ่ง คือ ขอให้เจ้าหน้าที่ทุกท่าน ทําความเข้าใจทั้งในเรื่องขนบธรรมเนียม ประเพณี วัฒนธรรม และวิถีชีวิตของประชาชนในพื้นที่ ทั้งนี้ เพื่อสร้างความประทับใจ ความปลอดภัย ให้แก่นักท่องเที่ยวและประชาชน เพื่อให้เข้ามามีส่วนร่วมในการปกป้องรักษาทรัพยากรธรรมชาติในพื้นที่ให้คงความอุดมสมบูรณ์อย่างยั่งยืนสืบไป
จากนั้น รมว.ทส. พร้อมคณะ ได้ตรวจติดตามสถานการณ์ทรัพยากรธรรมชาติและสิ่งแวดล้อม และการอนุรักษ์คุ้มครองซากดึกดําบรรพ์ ไม้กลายเป็นหิน ซึ่งยาวที่สุดในโลก ความยาว 72.2 เมตร กว้าง 1.8 เมตร อายุราว 120,000 ปี และชมการสาธิตการบริหารจัดการเชื้อเพลิงในพื้นที่ในรูปแบบ การชิงเก็บ ตามนโยบายของ รมว.ทส. และปลูกต้นแดง เพิ่มพื้นที่ป่าในโอกาสนี้ด้วย
รัฐบาลไทย-ข่าวทำเนียบรัฐบาล-การประชุมคณะกรรมการติดตามและกำกับดูแลการพัฒนาระบบราชการ 4.0  (PMQA 4.0)
วันจันทร์ที่ 25 มกราคม 2564
การประชุมคณะกรรมการติดตามและกํากับดูแลการพัฒนาระบบราชการ 4.0  (PMQA 4.0)
รองปลัดวรวรรณฯ เป็นประธานการประชุมคณะกรรมการติดตามและกํากับดูแลการพัฒนาระบบราชการ 4.0  (PMQA 4.0)
วันนี้ (25 มกราคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการติดตามและกํากับดูแลการพัฒนาระบบราชการ 4.0 (PMQA 4.0) ของสํานักงานปลัดกระทรวงอุตสาหกรรม โดยที่ประชุม ได้ร่วมกันพิจารณาผลการประเมินสถานะการเป็นระบบราชการ 4.0 ด้วยตนเอง ปีงบประมาณ พ.ศ.2563 หมวด 1-7 โดยมีผู้อํานวยการกองต่าง ๆ และเจ้าหน้าที่ที่เกี่ยวข้อง ร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-​"วราวุธ" ตรวจเยี่ยมและให้กำลังใจเจ้าหน้าที่พิพิธภัณฑ์ซากดึกดำบรรพ์ ธรณีวิทยา และธรรมชาติวิทยา จ.ลำปาง 1 เดียวในภาคเหนือ
วันจันทร์ที่ 25 มกราคม 2564
​"วราวุธ" ตรวจเยี่ยมและให้กําลังใจเจ้าหน้าที่พิพิธภัณฑ์ซากดึกดําบรรพ์ ธรณีวิทยา และธรรมชาติวิทยา จ.ลําปาง 1 เดียวในภาคเหนือ
​"วราวุธ" ตรวจเยี่ยมและให้กําลังใจเจ้าหน้าที่พิพิธภัณฑ์ซากดึกดําบรรพ์ ธรณีวิทยา และธรรมชาติวิทยา จ.ลําปาง 1 เดียวในภาคเหนือ
วันนี้ (22 มกราคม 2564)​ เวลาประมาณ 17.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.)​ พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารระดับสูงในสังกัดเดินทางไปยังพิพิธภัณฑ์ซากดึกดําบรรพ์ ธรณีวิทยา และธรรมชาติวิทยา จังหวัดลําปางโดยตรวจเยี่ยมและให้กําลังใจเจ้าหน้าที่พิพิธภัณฑ์ฯ
พิพิธภัณฑ์ฯ แห่งนี้ จัดตั้งขึ้นโดยรวบรวมความรู้และตัวอย่างด้านธรณีวิทยา ซากดึกดําบรรพ์ และธรรมชาติวิทยาซึ่งเก็บไว้ให้บริการแก่ประชาชน และเป็นศูนย์กลางการบริหารจัดการ การศึกษาวิจัยที่ถ่ายทอดความรู้ที่เกี่ยวข้องกับแหล่งซากดึกดําบรรพ์ และแหล่งธรณีวิทยาที่สําคัญในพื้นที่ 17 จังหวัดภาคเหนือของประเทศโดยภายในพิพิธภัณฑ์ แบ่งการจัดแสดงเป็น 3 โซน ประกอบด้วย
โซนชั้น 1 กิจกรรมการเรียนรู้ด้านธรณีวิทยา ธรณีพิบัติภัย และซากดึกดําบรรพ์
โซนชั้น 2 บอกเล่าเรื่องราวในมหายุคมีโซโซอิก พร้อมจัดแสดงหุ่นไดโนเสาร์เคลื่อนไหวได้ และมีห้องจําลองการสูญพันธุ์ของไดโนเสาร์หลังสิ้นสุดมหายุคมีโซโซอิก เมื่อไดโนเสาร์สูญพันธุ์ได้กําเนิดมหายุคที่ 3 คือมหายุคซีโนโซอิก บอกเล่าเรื่องราวสัตว์เลี้ยงลูกด้วยน้ํานม
โซนชั้น 3 บอกเล่าเรื่องราวการกําเนิดโลกและสิ่งมีชีวิตในมหายุคพาลีโอโซอิก ผ่านหุ่นจําลองเคลื่อนไหวได้
พิพิธภัณฑ์ซากดึกดําบรรพ์ ธรณีวิทยา และธรรมชาติวิทยา จังหวัดลําปาง เป็นหนึ่งในกลุ่มอาคารที่ตั้งอยู่ในพื้นที่พัฒนาโดยรอบบริเวณพระบรมราชานุสาวรีย์สมเด็จพระนเรศวรมหาราช จังหวัดลําปาง มีลักษณะเป็นอาคาร 4 ชั้น ที่มีเนื้อที่ใช้สอยประมาณ 7,800 ตารางเมตร บนเนื้อที่ 10 ไร่แต่เนื่องด้วยในปัจจุบันสถานการณ์การแพร่ระบาดของเชื้อไวรัสโคโรนา (COVID-19)
พิพิธภัณฑ์ซากดึกดําบรรพ์ ธรณีวิทยา และธรรมชาติวิทยา จังหวัดลําปาง จึงได้ปิดให้บริการ ตามมาตรการป้องกันและแพร่ระบาดโรคติดต่อตั้งแต่วันเสาร์ที่ 26 ธันวาคม 2563 เป็นต้นไปจนกว่าจะมีคําสั่งประกาศเปลี่ยนแปลง
รัฐบาลไทย-ข่าวทำเนียบรัฐบาล-ทส. ร่วมประชุม กก.วล  ที่ประชุมเห็นชอบรายงาน EIA 4 โครงการ พร้อมเห็นชอบการปรับปรุงมาตรฐานควบคุมการระบายน้ำทิ้งจากท่าเทียบเรือบางประเภท
วันจันทร์ที่ 25 มกราคม 2564
ทส. ร่วมประชุม กก.วล  ที่ประชุมเห็นชอบรายงาน EIA 4 โครงการ พร้อมเห็นชอบการปรับปรุงมาตรฐานควบคุมการระบายน้ําทิ้งจากท่าเทียบเรือบางประเภท
ทส. ร่วมประชุม กก.วล  ที่ประชุมเห็นชอบรายงาน EIA 4 โครงการ พร้อมเห็นชอบการปรับปรุงมาตรฐานควบคุมการระบายน้ําทิ้งจากท่าเทียบเรือบางประเภท
วันนี้ (25 ม.ค. 64) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมคณะผู้บริหารในสังกัดกระทรวงฯ ที่เกี่ยวข้อง ร่วมประชุมคณะกรรมการสิ่งแวดล้อมแห่งชาติ (กก.วล.) ครั้งที่ 1/2564 ผ่านระบบ VDO conference โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุมฯ ผ่านระบบ VDO Conference ณ ห้องประชุม 301 ตึกบัญชาการ 1 ทําเนียบรัฐบาล โดยโอกาสนี้ รองนายกรัฐมนตรี ได้กล่าวถึงเจ้าของโครงการ ต้องดําเนินตามมาตรการฯ ที่กําหนดในรายงานฯ อย่างเคร่งครัด พร้อมทั้งรับความเห็นของคณะกรรมการฯ ไปดําเนินการ และให้นําเสนอคณะรัฐมนตรีในขั้นตอนต่อไป
สําหรับการประชุมในครั้งนี้ ที่ประชุมได้เห็นชอบรายงานการประเมินผลกระทบสิ่งแวดล้อม (EIA) จํานวน 4 โครงการ ได้แก่ (1) โครงการรถไฟฟ้าสายสีเหลือง ส่วนต่อขยาย ช่วงแยกรัชดา - ลาดพร้าว ถึงแยกรัชโยธิน ของการรถไฟฟ้าแห่งประเทศไทย เพื่อช่วยประหยัดระยะเวลาในการเชื่อมต่อระบบการเดินทางจากเดิมที่ต้องเชื่อมต่อ 2 ครั้ง (สายสีเหลือง - สายสีน้ําเงิน - สายสีเขียว) อีกทั้งยังสามารถเพิ่มศักยภาพการเดินทางของประชาชนในพื้นที่ฝั่งตะวันออกของกรุงเทพมหานคร ให้สามารถเข้าถึงโครงข่ายรถไฟฟ้าและการเดินทางภายในพื้นที่ของกรุงเทพมหานครได้อย่างสะดวก รวดเร็ว และปลอดภัยยิ่งขึ้น (2) โครงการถนนเลี่ยงเมืองสตูลฝั่งตะวันออก ตําบลคลองขุด ตําบลพิมาน อําเภอเมือง จังหวัดสตูล ขององค์การบริหารส่วนจังหวัดสตูล เพื่อให้เกิดความสะดวกปลอดภัยในการเดินทาง สร้างศักยภาพการพัฒนาให้กับจังหวัดทั้งด้านเศรษฐกิจและการท่องเที่ยว ลดปัญหาการจราจรติดขัดและลดอุบัติเหตุ (3) โครงการศึกษาออกแบบระบบขนส่งมวลชนโดยระบบราง อําเภอหาดใหญ่ จังหวัดสงขลา ขององค์การบริหารส่วนจังหวัดสงขลา เพื่อพัฒนาระบบขนส่งสาธารณะที่มีคุณภาพสูง รองรับการเติบโตของเมือง รวมทั้งเป็นการอํานวยความสะดวกในการเดินทางให้กับประชาชนและนักท่องเที่ยว ในเมืองหาดใหญ่ และแก้ไขปัญหาจราจรซึ่งเป็นปัญหาหลักของเมืองอย่างยั่งยืน และ (4) โครงการทางหลวงหมายเลข 203 (หล่มสัก - หล่มเก่า - เลย) ของกรมทางหลวง โดยมีแผนงานในการขยายช่องจราจรบนทางหลวงสายดังกล่าวให้เป็น 4 ช่องจราจร เพื่อลดอุบัติเหตุและเพิ่มความปลอดภัยในการเดินทาง รวมถึงสนับสนุนแผนการพัฒนาโครงข่ายต่าง ๆ ในพื้นที่ เพิ่มประสิทธิภาพในการเดินทาง ส่งเสริมการท่องเที่ยวในจังหวัดและพื้นที่ใกล้เคียง
รัฐบาลไทย-ข่าวทำเนียบรัฐบาล-รมว.วธ.ประชุมหารือผ่านระบบการประชุมทางไกล (ZOOM) กับ นายซัยยิด อับบาส ซาเลฮี รัฐมนตรีว่าการกระทรวงวัฒนธรรมและแนวปฏิบัติอิสลามแห่งสาธารณรัฐอิสลามอิหร่าน
วันจันทร์ที่ 25 มกราคม 2564
รมว.วธ.ประชุมหารือผ่านระบบการประชุมทางไกล (ZOOM) กับ นายซัยยิด อับบาส ซาเลฮี รัฐมนตรีว่าการกระทรวงวัฒนธรรมและแนวปฏิบัติอิสลามแห่งสาธารณรัฐอิสลามอิหร่าน
รมว.วธ.ประชุมหารือผ่านระบบการประชุมทางไกล (ZOOM) กับ นายซัยยิด อับบาส ซาเลฮี (H.E. Dr. Seyyed Abbas Salehi) รัฐมนตรีว่าการกระทรวงวัฒนธรรมและแนวปฏิบัติอิสลามแห่งสาธารณรัฐอิสลามอิหร่าน
วันที่ ๒๕ มกราคม ๒๕๖๔ เวลา ๑๔.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมประชุมหารือผ่านระบบการประชุมทางไกล (ZOOM) กับ นายซัยยิด อับบาส ซาเลฮี (H.E. Dr. Seyyed Abbas Salehi) รัฐมนตรีว่าการกระทรวงวัฒนธรรมและแนวปฏิบัติอิสลามแห่งสาธารณรัฐอิสลามอิหร่าน เนื่องในโอกาสครบรอบ ๖๕ ปี การสถาปนาความสัมพันธ์ทางการทูตระหว่างไทยและอิหร่าน โดยมีนายซัยยิด เรซา โนบัคตี เอกอัครราชทูตสาธารณรัฐอิสลามอิหร่านประจําประเทศไทย นายวรวุฒิ พงษ์ประภาพันธ์ เอกอัครราชทูตประจําสาธารณรัฐอิสลามอิหร่าน นางยุถิกา อิศรางกูร ณ อยุธยา ผู้ช่วยปลัดกระทรวงวัฒนธรรมและเจ้าหน้าที่ที่เกี่ยวข้อง เข้าร่วมประชุม ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-กก.วล เห็นชอบรายงาน EIA 4 โครงการ พร้อมเห็นชอบการปรับปรุงมาตรฐานควบคุมการระบายน้ำทิ้งจากท่าเทียบเรือบางประเภท
วันจันทร์ที่ 25 มกราคม 2564
กก.วล เห็นชอบรายงาน EIA 4 โครงการ พร้อมเห็นชอบการปรับปรุงมาตรฐานควบคุมการระบายน้ําทิ้งจากท่าเทียบเรือบางประเภท
กก.วล เห็นชอบรายงาน EIA 4 โครงการ พร้อมเห็นชอบการปรับปรุงมาตรฐานควบคุมการระบายน้ําทิ้งจากท่าเทียบเรือบางประเภท
วันนี้ (25 ม.ค. 64) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรีเป็นประธานการประชุมคณะกรรมการสิ่งแวดล้อมแห่งชาติ (กก.วล.) ครั้งที่ 1/2564 ผ่านระบบ VDO conference โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อมเข้าร่วมด้วย
ที่ประชุมได้เห็นชอบรายงานการประเมินผลกระทบสิ่งแวดล้อม (EIA) จํานวน 4 โครงการ ได้แก่ (1) โครงการรถไฟฟ้าสายสีเหลือง ส่วนต่อขยาย ช่วงแยกรัชดา - ลาดพร้าว ถึงแยกรัชโยธิน ของการรถไฟฟ้าแห่งประเทศไทย เพื่อช่วยประหยัดระยะเวลาในการเชื่อมต่อระบบการเดินทางจากเดิมที่ต้องเชื่อมต่อ 2 ครั้ง (สายสีเหลือง - สายสีน้ําเงิน - สายสีเขียว) อีกทั้งยังสามารถเพิ่มศักยภาพการเดินทางของประชาชนในพื้นที่ฝั่งตะวันออกของกรุงเทพมหานคร ให้สามารถเข้าถึงโครงข่ายรถไฟฟ้าและการเดินทางภายในพื้นที่ของกรุงเทพมหานครได้อย่างสะดวก รวดเร็ว และปลอดภัยยิ่งขึ้น (2) โครงการถนนเลี่ยงเมืองสตูลฝั่งตะวันออก ตําบลคลองขุด ตําบลพิมาน อําเภอเมือง จังหวัดสตูล ขององค์การบริหารส่วนจังหวัดสตูล เพื่อให้เกิดความสะดวกปลอดภัยในการเดินทาง สร้างศักยภาพการพัฒนาให้กับจังหวัดทั้งด้านเศรษฐกิจและการท่องเที่ยว ลดปัญหาการจราจรติดขัดและลดอุบัติเหตุ (3) โครงการศึกษาออกแบบระบบขนส่งมวลชนโดยระบบราง อําเภอหาดใหญ่ จังหวัดสงขลา ขององค์การบริหารส่วนจังหวัดสงขลา เพื่อพัฒนาระบบขนส่งสาธารณะที่มีคุณภาพสูง รองรับการเติบโตของเมือง รวมทั้งเป็นการอํานวยความสะดวกในการเดินทางให้กับประชาชนและนักท่องเที่ยว ในเมืองหาดใหญ่ และแก้ไขปัญหาจราจรซึ่งเป็นปัญหาหลักของเมืองอย่างยั่งยืน และ (4) โครงการทางหลวงหมายเลข 203 (หล่มสัก - หล่มเก่า - เลย) ของกรมทางหลวง โดยมีแผนงานในการขยายช่องจราจรบนทางหลวงสายดังกล่าวให้เป็น 4 ช่องจราจร เพื่อลดอุบัติเหตุและเพิ่มความปลอดภัยในการเดินทาง รวมถึงสนับสนุนแผนการพัฒนาโครงข่ายต่าง ๆ ในพื้นที่ เพิ่มประสิทธิภาะในการเดินทาง ส่งเสริมการท่องเที่ยวในจังหวัดและพื้นที่ใกล้เคียง โดย รองนายกรัฐมนตรี ได้กล่าวเจ้าของโครงการต้องดําเนินตามมาตรการฯ ที่กําหนดในรายงานฯ อย่างเคร่งครัด พร้อมทั้งรับความเห็นของคณะกรรมการฯ ไปดําเนินการ และให้นําเสนอคณะรัฐมนตรีในขั้นตอนต่อไป
นอกจากนี้ ที่ประชุมยังได้เห็นชอบการปรับปรุงมาตรฐานควบคุมการระบายน้ําทิ้งจากท่าเทียบเรือประมงบางประเภท โดยปรับปรุงชื่อประกาศ คํานิยาม ชื่อพารามิเตอร์ รวมทั้งปรับปรุงวิธีการวิเคราะห์ วิธีการตรวจสอบ เพื่อให้เป็นไปตามมาตรฐานสากลและสอดคล้องกับมาตรฐานอื่น โดยการปรับปรุงนิยามตามกฎหมายว่าด้วยการประมง ซึ่งไม่รวมท่าเทียบเรือประมงพื้นบ้าน หรือท่าหลังบ้าน
-------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ช่องทางการยืนยันตัวตนเพื่อใช้สิทธิโครงการคนละครึ่ง
วันจันทร์ที่ 25 มกราคม 2564
ช่องทางการยืนยันตัวตนเพื่อใช้สิทธิโครงการคนละครึ่ง
ความคืบหน้าการดําเนินโครงการคนละครึ่ง ณ วันที่ 24 ม.ค.2564 มีร้านค้าลงทะเบียนเข้าร่วมโครงการแล้วกว่า 1 ล้านร้านค้า และมีผู้ใช้สิทธิแล้วจํานวน 13,655,380 คน โดยมียอดการใช้จ่ายสะสม 71,323 ลบ.
นางสาวกุลยา ตันติเตมิท ผู้ตรวจราชการกระทรวงการคลัง รักษาราชการแทนผู้อํานวยการสํานักงาน เศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการดําเนินโครงการคนละครึ่งว่า ณ วันที่ 24 มกราคม 2564 มีร้านค้าลงทะเบียนเข้าร่วมโครงการแล้วกว่า 1 ล้านร้านค้า และมีผู้ใช้สิทธิแล้วจํานวน 13,655,380 คน โดยมียอดการใช้จ่ายสะสม 71,323 ล้านบาท แบ่งเป็นเงินที่ประชาชนจ่าย 36,488 ล้านบาท และภาครัฐร่วมจ่ายอีก 34,835 ล้านบาท โดยจังหวัดที่มีการใช้จ่ายสะสมมากที่สุด 5 อันดับแรก ได้แก่ กรุงเทพมหานคร ชลบุรี สงขลา เชียงใหม่ และสมุทรปราการ ตามลําดับ ซึ่งผู้ประกอบการร้านค้ายังคงสมัครเข้าร่วมโครงการได้อย่างต่อเนื่อง
สําหรับผู้ที่ลงทะเบียนเข้าร่วมโครงการคนละครึ่ง ระยะที่ 2 รอบเพิ่มเติมเมื่อวันที่ 20 มกราคม 2564 ที่ได้รับ SMS ยืนยันสิทธิ จะสามารถใช้จ่ายในโครงการได้ระหว่างวันที่ 25 มกราคม – 31 มีนาคม 2564 อย่างไรก็ดี ต้องเริ่มใช้จ่ายผ่านแอปพลิเคชัน “เป๋าตัง” ครั้งแรกภายใน 14 วัน หรือภายในวันที่ 7 กุมภาพันธ์ 2564 มิเช่นนั้นจะถูกตัดสิทธิ จึงขอให้รีบดําเนินการยืนยันตัวตน ซึ่งสามารถดําเนินการเองได้โดยง่ายผ่านแอปพลิเคชัน “เป๋าตัง” หรือดําเนินการผ่านตู้เอทีเอ็มสีเทาของธนาคารกรุงไทยกว่า 3,300 ตู้ทั่วประเทศ โดยสามารถค้นหาตําแหน่งของตู้เอทีเอ็มสีเทาได้ใน Google Maps โดยพิมพ์คําว่า “ATM กรุงไทย ยืนยันตัวตน” โดยไม่จําเป็นต้องไปยืนยันตัวตนที่สาขาของธนาคารกรุงไทยเพียงช่องทางเดียว ทั้งนี้ สําหรับประชาชนที่ใช้สิทธิโครงการคนละครึ่งแล้วไม่สามารถใช้สิทธิช้อปดีมีคืนได้
โครงการคนละครึ่ง
สํานักงานเศรษฐกิจการคลัง โทร. 02 273 9020 ต่อ 3697 3527 3548 3509
ธนาคารกรุงไทย จํากัด (มหาชน) โทร. 02-111-1144 (24 ชั่วโมง)
รัฐบาลไทย-ข่าวทำเนียบรัฐบาล-การประชุมเพื่อรับทราบนโยบายการจัดทำงบประมาณรายจ่าย ประจำปีงบประมาณ พ.ศ.2565
วันจันทร์ที่ 25 มกราคม 2564
การประชุมเพื่อรับทราบนโยบายการจัดทํางบประมาณรายจ่าย ประจําปีงบประมาณ พ.ศ.2565
รัฐมนตรีว่าการกระทรวงอุตสาหกรรม เป็นประธานการประชุมเพื่อรับทราบนโยบายการจัดทํางบประมาณรายจ่าย ประจําปีงบประมาณ พ.ศ.2565
วันนี้ (25 มกราคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในการประชุมผู้บริหาร กระทรวงอุตสาหกรรม เพื่อรับทราบนโยบายการจัดทํางบประมาณรายจ่าย ประจําปีงบประมาณ พ.ศ.2565 โดยมีนายกอบชัย สังสิทธิสวัสดิ์ ปลัดกระทรวงอุตสาหกรรม ผู้บริหารระดับสูงกระทรวงอุตสาหกรรม พร้อมด้วยหม่อมราชวงศ์รณจักร จักรพันธุ์ รองผู้อํานวยการสํานักงบประมาณและคณะเข้าร่วมประชุม ณ ห้องประชุม 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กรุงไทยไขคำตอบ “จองซื้อหุ้น OR”  ย้ำทุกคนมีสิทธิได้รับจัดสรรหุ้น รู้ผลภายใน 6 ก.พ.นี้
วันจันทร์ที่ 25 มกราคม 2564
กรุงไทยไขคําตอบ “จองซื้อหุ้น OR”  ย้ําทุกคนมีสิทธิได้รับจัดสรรหุ้น รู้ผลภายใน 6 ก.พ.นี้
ธนาคารกรุงไทย ช่วยตอบ  “4 คําถาม” นักลงทุน สําหรับจองซื้อหุ้น OR  ย้ําลําดับการจอง “ไม่มีผล” ต่อการจัดสรร  ทุกคนมีสิทธิได้รับจัดสรรหุ้นเท่ากัน  รู้ผลภายใน 6 ก.พ.นี้
ธนาคารกรุงไทย เปิดเผยว่า เนื่องจากมีประชาชนและนักลงทุนให้ความสนใจจองซื้อหุ้น OR จํานวนมาก ทั้งผ่านระบบ Money Connect by Krungthai และสาขาธนาคาร ซึ่งจะเปิดให้จองซื้อหุ้น OR ได้จนถึงเวลา 12.00 น.ของวันที่ 2 กุมภาพันธ์ 2564 นั้น ธนาคารจึงได้รวบรวม 4 ประเด็นคําถามเกี่ยวกับการจองซื้อหุ้น OR เพื่อช่วยสร้างความเข้าใจให้กับประชาชนและนักลงทุนมากขึ้น ดังนี้
1. การจองซื้อหุ้น OR ได้คนละเท่าใด?
เริ่มจองซื้อขั้นต่ําได้ที่ 300 หุ้น ทวีคูณหรือเพิ่มขึ้นทีละ 100 หุ้น โดยไม่จํากัดจํานวนหุ้นและไม่จํากัดจํานวนครั้งในการจองซื้อ เช่น หากนักลงทุนต้องการจองซื้อหุ้น OR ต้องจองซื้อขั้นต่ํา 300 หุ้น แต่ถ้าหากต้องการมากกว่านั้น นักลงทุนสามารถจองซื้อได้ 400, 500 หรือ 600 หรือมากกว่านั้น เช่น 2,000 หุ้น 30,000 หุ้น ก็ได้
2. ถ้าทําการจองซื้อไปแล้ว ต้องการจองซื้อเพิ่มอีก สามารถทําอย่างไร?
หากต้องการจองซื้อเพิ่มครั้งต่อไป ต้องเริ่มที่ขั้นต่ํา 300 หุ้น และสามารถจองซื้อกี่ครั้งก็ได้ ซึ่งลําดับในการจองซื้อไม่มีผลต่อการจัดสรรหุ้น
3. นักลงทุนจะได้จํานวนหุ้นตามที่ขอจองซื้อไว้หรือไม่?
การจัดสรรหุ้น OR จะใช้วิธีการจัดสรรแบบ Small Lot First คือ จัดสรรให้ครบทุกคนก่อน โดยนํายอดจองซื้อจากทุกใบมารวมกัน ด้วยเลขที่บัตรประชาชน และจัดสรรให้คนละ 300 หุ้น หลังจากนั้นจะกระจายให้คนละ 100 หุ้น วนไปเรื่อยๆ จนครบจํานวนหุ้นที่ทาง OR เสนอขาย ด้วยระบบคอมพิวเตอร์ของ Settrade ซึ่งลําดับการจองซื้อก่อนหลังนั้น ไม่มีผลต่อการจัดสรร และจะประกาศผลการจัดสรรหุ้น ภายในวันที่ 6 กุมภาพันธ์ 2564
4. หากไม่ได้หุ้นตามจํานวนที่ขอจองซื้อไป จะได้รับเงินคืนเมื่อใด อย่างไร?
การคืนเงินที่ไม่ได้รับการจัดสรร สามารถรับคืนได้ 2 ช่องทาง คือ โอนเข้าบัญชีธนาคาร ภายในวันที่ 17 กุมภาพันธ์ 2564 และ รับคืนเป็นเช็คเงินสด ภายในวันที่ 22 กุมภาพันธ์ 2564
ทั้งนี้ การจองซื้อหุ้น OR ผ่านธนาคารกรุงไทย ทําได้ 2 ช่องทาง ได้แก่ จองซื้อผ่านสาขาทั่วประเทศ หรือ จองซื้อผ่าน ระบบออนไลน์ Money Connect by Krungthai โดยสามารถเข้าผ่าน Krungthai NEXT หรือ https://moneyconnect.krungthai.com/moneyConnect/#/landing ได้ตลอด 24 ชั่วโมง ตั้งแต่วันนี้จนถึงวันที่ 2 กุมภาพันธ์ 2564 เวลา 12.00 น. (เที่ยงวัน) โดยผู้ลงทุนควรทําความเข้าใจลักษณะสินค้า เงื่อนไขผลตอบแทนและความเสี่ยงก่อนตัดสินใจลงทุน
ทีม Marketing Strategy / โทร 0-2208-4174-8
รัฐบาลไทย-ข่าวทำเนียบรัฐบาล-การประชุมคณะกรรมการขับเคลื่อนการนำยางพารามาใช้เพื่อปรับปรุงเพิ่มความปลอดภัยทางถนน ครั้งที่ 1/2564
วันจันทร์ที่ 25 มกราคม 2564
การประชุมคณะกรรมการขับเคลื่อนการนํายางพารามาใช้เพื่อปรับปรุงเพิ่มความปลอดภัยทางถนน ครั้งที่ 1/2564
รองปลัด กษ. ร่วมประชุมคณะกรรมการขับเคลื่อนการนํายางพารามาใช้เพื่อปรับปรุงเพิ่มความปลอดภัยทางถนน
นายอําพันธุ์เวฬุตันติรองปลัดกระทรวงเกษตรและสหกรณ์เข้าร่วมประชุมคณะกรรมการขับเคลื่อนการนํายางพารามาใช้เพื่อปรับปรุงเพิ่มความปลอดภัยทางถนนครั้งที่1/2564ณห้องประชุมกระทรวงคมนาคมโดยมีนายชยธรรม์พรหมศรปลัดกระทรวงคมนาคมเป็นประธานและมีอธิบดีกรมทางหลวงอธิบดีกรมทางหลวงชนบทและผู้แทนอธิบดีกรมส่งเสริมสหกรณ์เข้าร่วมเพื่อขับเคลื่อนติดตามและเร่งรัดการดําเนินงานโครงการรวมถึงพิจารณาการกําหนดคุณลักษณะ(Specification)ราคากลางการตรวจสอบและรับรองโรงงานผลิตแผ่นยางธรรมชาติครอบกําแพงคอนกรีต(RFB)และหลักนําทางยางธรรมชาติ(RGP)ให้เป็นไปตามหลักวิชาการและมาตรฐานของโครงการต่อไป